Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: július 1-jén hatályba lépett 1998. évi XI. törvénynek a fegyelmi eljárás lefolytatásáról szóló rendelkezései csak a jogerős
Paragraph Index: 768

július 1-jén hatályba lépett 1998. évi XI. törvénynek a fegyelmi eljárás lefolytatásáról szóló rendelkezései csak a jogerős határozat kézbesítését írják elő kötelező érvénnyel. Ez azonban nem zárja ki annak a lehetőségét, hogy a megyei kamara fegyelmi tanácsának elnöke már az elsőfokú határozatot is megküldje az eljárást kezdeményező félnek, hiszen az őt ért sérelem volt az eljárás megindításának az oka. A határozat megküldése különösen akkor indokolt, ha az elsőfokú határozat érdemi döntést is tartalmaz. Az állampolgári jogok országgyűlési biztosának általános helyettese megállapította, hogy a Békés Megyei Ügyvédi Kamara mulasztása a fenti alkotmányos jogokkal összefüggő visszásságot okozott. Figyelemmel arra, hogy az Országos Ügyvédi Kamara elnöke az érdemi intézkedések megtételére a Békés Megyei Ügyvédi Kamara elnökénél intézkedett, valamint a panaszos kérelme alapján a későbbiekben — felülvizsgálati eljárás során — az ügyet részletesen áttekintette, majd az elsőfokú kamarai döntést helybenhagyta, az országgyűlési biztos általános helyettese ajánlást nem tett. OBH 7145/1998. Az Alkotmány 2. § (1) bekezdésében deklarált jogállamiság elvével, illetve az 57. § (5) bekezdésében meghatározott jogorvoslathoz való joggal összefüggésben visszásságot okoz, ha közigazgatási eljárásban nem állapítható meg, hogy a határozatot kézbesítették-e az ügyfélnek. Teljes szöveg: 3.2. alfejezetben. OBH 132/1999. I. Az Alkotmány 2. § (1) bekezdésében deklarált jogállamiságból eredő jogbiztonsággal és az ebből fakadó tisztességes eljáráshoz való joggal, az Alkotmány 57. § (5) bekezdésében biztosított jogorvoslati joggal, valamint ebből következően az Alkotmány 13. §

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes